|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky – prieskum trhu**v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.** |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | **Ing. Martin Balko**e-mail: mbalko@konsolidacna.sk  | Tel: 02/ 57 289 257 |

 |  |

1. **Predmet zákazky:**

Predmetom zákazky je dodanie služby, týkajúcej sa presne definovanej skupiny subjektov/dlžníkov za účelom uplatnenia si oprávnených záujmov obstarávateľa pri vymáhaní vlastných, ako aj konsolidovaných pohľadávok. Službou sa rozumie sprístupnenie, poskytnutie informácií a informačných výstupov o aktuálnych a historických identifikačných a majetkových údajoch právnických osôb, informácií v oblasti personálnej prepojenosti a majetkových účastí v právnických osobách, informácií o historických personálnych väzbách, aktuálnych a historických katastrálnych informáciách o právnických osobách a katastrálnych informáciách o fyzických osobách. Historické dáta o majetkových pomeroch získané z katastrálnych informácií a zo zverejnených účtovných závierok môžu byť použité obstarávateľom na odporovanie právnym úkonom dlžníkov či už v rámci prebiehajúceho alebo budúceho konkurzného alebo civilného sporového konania. Služba má byť k dispozícii v jednom informačnom celku s možnosťou užívateľsky komfortného prezerania, triedenia informácií a informačných blokov / celkov, s možnosťou výstupov informácií pre ďalšie automatizované spracovanie prostredníctvom webových služieb. Skupinou subjektov sa rozumie cca 25 000 právnických osôb a cca 243 000 fyzických osôb.

1. **Opis predmetu obstarávania:**
	1. Služba bude obsahovať nasledovné minimálne informácie:
2. IČO, ( v prípade FO – dátum narodenia)
3. Názov subjektu,
4. Historický názov subjektu,
5. Kraj,
6. Okres,
7. Sídlo: Obec, Ulica, PSČ,
8. Historické sídlo: Obec, Ulica, PSČ,
9. Telefón,
10. Email,
11. Web,
12. Predmet podnikania,
13. Konečný užívateľ výhod podľa zákona č. 297/2008 Z.z. alebo zákona č. 315/2016 Z.z.,
14. Personálne a majetkové prepojenia osôb viažucich sa k informácii o subjekte (k IČO),
15. Majetkové informácie – tzn. nehnuteľný majetok / súbor nehnuteľného majetku v rámci celej SR až po úroveň Listu vlastníctva – platí pre právnické aj fyzické osoby,
16. Historické personálne väzby – priame tzn., že osoby boli v rovnakom čase angažované v subjekte,
17. Osoby v štatutárnych a dozorných orgánoch a ich personálne a majetkové prepojenia,
18. Záložné práva – subjekt ako záložca, záložný dlžník, veriteľ,
19. Mediálne informácie.
	1. Kritériá a funkcionalita triedenia a prezerania informácií:
20. Výber podľa IČO,
21. Výber podľa obchodného názvu,
22. Možnosť vstupu zo služby do OR SR (obchodný register), ŽR SR (živnostenský register),
23. Vyhľadávať a triediť aktuálne i historické záznamy z Obchodného vestníka – priamo zo služby,
24. Prístup (zo služby) k účtovným závierkam z RÚZ (register účtovných závierok),
25. Prístup (zo služby) do Registra záložných práv,
26. Prístup (zo služby) do systému aktuálnych katastrálnych informácií,
27. Hromadný výber nehnuteľností subjektu naprieč celou SR (priamo zo služby) a to  pre právnické i fyzické osoby.

Pri hromadnom výbere katastrálnych informácií požadujeme minimálne nasledovné údaje:

* Názov (meno , priezvisko, titul) vlastníka nehnuteľnosti
* IČO (dátum narodenia) vlastníka nehnuteľnosti
* Adresa vlastníka nehnuteľnosti

Zoznam údajov o nehnuteľnosti:

* Kraj
* Okres
* Obec
* Katastrálne územie
* Číslo listu vlastníctva
* Číslo parcely
* Druh pozemku
* Popis nehnuteľnosti
* Podiel
* Informácia o zapísaných záložných právach na nehnuteľnosť
	1. Obstarávateľ požaduje od uchádzača najaktuálnejšie informácie o jednotlivých právnických subjektoch k dátumu obstarania služby a ich pravidelnú aktualizáciu - minimálne tak, ako sú aktualizované v pôvodných zdrojoch. Jedná sa predovšetkým o informácie uvedené v bode 1. Dodávateľ fyzicky preverí funkčnosť a bude udržiavať aktuálne všetky informácie uvedené v bode 1 a 2 Predmetu zákazky a to do času uspokojenia informačných potrieb obstarávateľa maximálne však 12 mesiacov.
	2. Obstarávateľ požaduje dodanie služieb pre minimálne 80 súbežne prihlásených používateľov, prípadne multilicenciu.
	3. Obstarávateľ požaduje dodanie služieb prostredníctvom softvérového nástroja s možnosťou hromadného exportu vybraných informácií k skupine subjektov zadefinovanej v predmete zákazky do .xlsx prípadne .xml formátu, resp. automatizované prepojenie prostredníctvom webových služieb alebo API rozhrania na interné systémy obstarávateľa.
	4. Verejný obstarávať disponuje historickými databázami katastra nehnuteľností na základe platnej Zmluvy o vybraných údajoch z informačného systému katastra nehnuteľností s Úradom geodézie, kartografie a katastra SR a Geodetickým a kartografickým ústavom Bratislava (a jeho dodatkov) k ultimu rokov 2014 – 2017 a k ultimu mesiacov 06/2018-02/2019 vo formáte .dbf. Na základe uvedenej Zmluvy sú pre SK, a.s. poskytované od 06/2018 historické databázy katastra nehnuteľností na mesačnej báze. V zmysle uvedenej Zmluvy bude pre verejného obstarávateľa spracovávať dáta z katastra uchádzač vo funkcii Spracovateľa výhradne v rozsahu územnej a agendovej pôsobnosti verejného obstarávateľa na účel stanovený v Zmluve.
	5. Dáta z historických databáz katastra nehnuteľností požadujeme spracovať tak, aby bolo možné hromadné vyhľadávanie dát minimálne podľa nasledovných kritérií alebo kombinácie kritérií:
* Názov (meno , priezvisko, titul) vlastníka nehnuteľnosti,
* IČO (dátum narodenia) vlastníka nehnuteľnosti,
* Adresa vlastníka nehnuteľnosti,

a po zadaní niektorého z vyššie uvedených kritérií alebo kombinácie kritérií obdrží obstarávateľ z informačného systému dodávateľa dáta s identifikáciou vlastníka nehnuteľností v rozsahu:

* Názov (meno , priezvisko, titul) vlastníka nehnuteľnosti,
* IČO (dátum narodenia) vlastníka nehnuteľnosti,
* Adresa vlastníka nehnuteľnosti,
* Kraj,
* Okres,
* Obec,
* Katastrálne územie,
* Pre každé dodané ultimum roku alebo dodané ultimum mesiaca zoznam s číslom listu vlastníctva, zoznam parciel s vyznačením druhu pozemku a popis nehnuteľností, ak sa jedná o objekt,
* Pre každý list vlastníctva v uvedenom zozname umožní dotiahnuť informácie o podieloch a zapísaných záložných právach na nehnuteľnosť.

Výsledky vyhľadávania požadujeme exportovať do dohodnutého formátu – xml.

* 1. Pre prepojenie s existujúcimi informačnými systémami je potrebné vytvoriť webové služby alebo API rozhranie, ktoré bude možné implementovať do interného informačného prostredia obstarávateľa. API služba vráti dátovú štruktúru podľa bodu 7.
1. **Cenová ponuka:**

V nadväznosti na uvedené si Vás dovoľujeme požiadať o predloženie cenovej ponuky na celý predmet zákazky opísaný v bodoch 1. a 2. tejto Výzvy.

***Cenová ponuka musí obsahovať:***

* 1. základné identifikačné údaje uchádzača v zmysle **Prílohy č. 1.**
	2. cenovú ponuku predloženú v zmysle **Prílohy č. 1.**
	3. Obstarávateľ požaduje predloženie Čestného vyhlásenie dodávateľa o autorských právach k službe poskytujúcej informácie uvedené v predmete zákazky.
	4. Uchádzač predloží Čestné vyhlásenie, že má minimálne 12 mesačné skúsenosti so spracovaním aktuálnych a historických katastrálnych informácií a že má uzatvorenú platnú zmluvu o poskytovaní vybraných údajov z informačného systému katastra nehnuteľností podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a v súlade s § 69 ods. 2 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam v znení neskorších predpisov, § 21 ods. 2 a 3 zákona Národnej rady Slovenskej republiky č. 215/1995 Z. z. o geodézii a kartografii v znení neskorších predpisov, zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov, zákonom č. 185/2015 Z. z. Autorský zákon.
	5. Uchádzač predloží čestné vyhlásenie, že je schopný len pre účely obstarávateľa implementovať do  informačných systémov historické katastrálne dáta tak, aby obstarávateľovi boli dostupné analýzy nad ktorýmkoľvek z údajov, skupinou údajov z katastrálnych dát a ich vzájomných kombinácií.
	6. Vzhľadom na celoslovenský rozsah spracúvania osobných údajov, ktoré budú dodané uchádzačovi verejným obstarávateľom a to za účelom identifikácie záujmovej skupiny obstarávateľa je obstarávateľ povinný dbať na bezpečnostné opatrenia súvisiace so spracovaním osobných údajov a mať dostatočnú istotu, že uchádzač má schopnosti uplatňovať bezpečnostné opatrenia na profesionálnej úrovni, preto verejný obstarávateľ požaduje od uchádzača predloženie skenu dokladu o platnej certifikácii uchádzača ISO/IEC 27001 (systém manažérstva bezpečnosti informácií) alebo Certifikátu v zmysle §86 Zákona 18/2018 Z. z. o ochrane osobných údajov, alebo ekvivalent.
	7. Verejný obstarávateľ požaduje aby mu uchádzač poskytol jeden funkčný demo prístup do softvérového systému záujemcu s funkcionalitou a obsahom podľa opisu predmetu zákazky s obmedzením na 10 správ o podnikateľských subjektoch na dobu vyhodnotenia ponúk.
	8. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
	9. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
1. **Miesto dodania predmetu zákazky:**

Cintorínska 21, 814 99 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena za celý predmet zákazky opísaný v bodoch 1. a 2.

1. **Zmluvné podmienky:**

Po vyhodnotení ponúk uchádzačov bude úspešným uchádzačom uzatvorená Zmluva o sprístupnení informačnej databázy, ktorá je uvedená v **Prílohe č. 2** tejto Výzvy. Nakoľko úspešný uchádzač bude prichádzať do styku s osobnými údajmi, verejný obstarávateľ vyžaduje aj uzatvorenie Zmluvy o ochrane osobných údajov, ktorá je uvedená v **Prílohe č. 3** tejto Výzvy. V prípade ak uchádzač má riešenú ochranu osobných údajov iným spôsobom ako je uvedené v Prílohe č. 3 (TECHNICKÉ a BEZPEČNOSTNÉ OPATRENIA)Zmluvy o ochrane osobných údajov, verejný obstarávateľ požaduje zaslanie návrhu znenia Prílohy č. 3. Zmluvy o ochrane osobných údajov.

1. **Lehota na predkladanie ponúk:**

**4.4.2019**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o VO. Ustanovenie § 11 zákona o VO tým nie je dotknuté.

Príloha č. 1: Cenová ponuka

Príloha č. 2: Zmluva o sprístupnení informačnej databázy

Príloha č. 3: Zmluva o ochrane osobných údajov